Vanzam Ṭumnak le Chinram Dinhmun - Chinland Today Media\nVanzam Ṭumnak le Chinram Dinhmun\nDecember 11, 2012 10:11 am·4 comments\nSteven R Sunthang\nMBA (Aviation Mgt), CPL, ATPL, BA, Dip Electronic Eng\nVanzam ṭumnak thu hi buaipitlak khal asiih, kan miphunpi in a buaipi reromi ah technical lam thu thei duh in in suttu an um phahphah ṭheu ruangah mipi theih dingin tawitheibik in mallai ka run ngan.\nVanzam ṭumnak kan timi hi Mirang tong cun, Aircraft Landing Area, Airfield, Aerodrome, Airport tiin a phunphun in an ko. An zaten vanzam ṭumnak Runway neimi an sinan, an thilri neihmi a bangaw cio lo.\nChinram ih tuah ding vanzam ṭumnak hi Airfield asilolen Aerodrome level hrawng asi ding ka zum. Asinan airport tiah kan ko hluarhlo thotho ding a zum um.\nMingalardon International Airport ah VHF Omnidirectional Range (VOR), Non-directional Beacon (NDB) le Instrument Landing System (ILS) an hmang. VOR le NDB cu a airport va thlengnak dingah a ṭangkai zet. NDB hmangin runway hmuh theih tiang ṭum a theih. ILS a hmangthiam pilot pawl cun mero lak le ruahsur durdo lak khalah olten an ṭum thei. Mandalay Airport ahhin ILS hi Japan pawl ih bomnak in an bunnak a rei hrih lo. ILS an bun hnu lawngah International Airport tiah an run ko. Himi thilri pawl hi mankhung ngaingai pawl an si.\nRamsung vanzam an hmanmi Fokker 27, 28, ATR 72, MA60 tivek mawngtu pilot pawl lakah ILS hmangthiamlo an tam sawn. Lashio Airport ah VOR a um ih Kalaymyo Airport ah NDB (Frequency 225 Kz) a um. Kawlram airport a tam sawn cun VOR le NDB an nei lo. Chinram ah airport tuah ding asi tikah kan tlang pipi umdan in ruahtel ṭulmi (factors) tampi a um.\nTlang sang pipi umnak ah QNH, QNF, QFE timi pressure tahnak ah a buai thlak zet ding. Falam khua hi Sea level 5280ft timi hi QNH 1013 hPa ih tahmi asi. Vanzam ṭumnak hmun hrangah QNF le NFE tla hman a ṭul. Ni khat le nikhat sungah siseh, nazi pakhat dan hmanah a bangaw lo ringring thei.\nChinram ih Mero umdan hi cumulus le Nimbostratus mero pawl an tam thei nasa ih mero malnak bik hmun ih airport tuah a ṭul ding. Thlihrandan ahcun Chinram ah cutluk in thlihrang na cu a mal nan, tlang pah thei lo thli a ra kirsalmi (windshear) pawl tampi an um.\nChinram ah airport tuahnak ding san a thupibik cu commercial hrang hnakin upa khualtlawnnak hrangah a si a zum um. Upa khual tlawnnak hrangah a remcan vivo asilen commercial hrangah an upgrade leh ding tiah ka zum.\nVanzam ṭumnak ding hmun ṭha ih ka ruahmi pawl cu Teddim khua luhhlan mual, Rih khawdar khawhlun mual le Surbungtlang an si. Cost and Benefit analysis tuah tikah, Teddim ahcun cozah in Airport a tuah duh ding ka zum lo; Kalaymyo airport thawn a nai aw tuk. Rih Khawdar khawhlun khal ah an tuah ding ka zum lo. Ziangahtilen, upa khualtlawnnak ding Haka khawpi thawn a hla aw tuk. Sumdawnnak ahcun Rih Khawdar cu a ṭhabikmi cu a si.\nZiangah Haka thawn nai aw dingin Haka khawpi kiangkap ah an tuah lo timi thusuhnak a um thei. Geographical location kan zoh asilen Haka khawpi kiang ih Rung tlang ruangah Haka khua thawn peng 20 kiangkap ah Pilot pawl ih ṭum duhnak hmun pakhat hman a um lo.\nSurbungtlang hi Haka thawn a nai aw zetmi Falam peng sung ih um hmun asi. Curuangah, Surbungtlang ih an tuah ceng lo ahcun Kalaymyo Airport hman rero ding an duh sawn ding. Political pressure a tamtuk ih Haka kiangkap ih an tuah thotho asilen, hman lemlomi airfield fangfang ah a cang thei.\nChinram airport ahcun NDB tal cu bun thei hai sehla a duhum zet. Asinan, Aviation GPS hmang thiam Pilot pawl cun GPS khal hman theih asi ko. VOR, NDB, ILS le Aviation GPS tivek pawl a hmang thiamtu Chinmi lak khalah kan um ko.\nVanzam ṭumnak tivek thilṭha le thil thupi cu mai’ khua le ram cio ih umter kan duh ṭheh ko ding. Asinan, thilcang theimi asi lo ti kan thei thluh vekin Chinram ah mipi hmantlak dingmi vanzam ṭumnakkhawitawk hmun khalih a um hmanah kan ram ṭhansonak ih ṭulmi pakhat asi ti theithiam in peng tinkim, mitinkim ih lungawi dingmi asi tiah ka ruat.\nKan Calai le Kei\nNeihawknak! Maw Ṭhitumnak!?\nYangon Airport Ih Khualtlawng Pawl Thilri Thiarsaktu Le Khualtlawng Phurtu Taxi Driver (28) Kaih Tong\nlian (native kalay) says:\non December 11, 2012 at 2:32 pm\nthansonak lamzin a khamtu cu mitha lo ti men silo in nuipum sungin suak lo sehla atha sawn ti asi theu.. thuthangtha te in sim i ka lungawi zet,\nthansonak lamzin a khamtu cu mitha lo ti men siloin nuipum sungin suak lo sehla atha sawn ti asi theu.. thuthangtha te in sim i ka lungawi zet.\nThang Lian Mung says:\non December 11, 2012 at 5:55 pm\nHivek thu thatha in hlawmtu parah lungawinak tampi kan nei. Hi thu hi Chin mi zate in theitlang cio sehla ka duh.\non December 17, 2012 at 1:14 am\nCHIN mi hmuah2 lak ih a um mi organization tete ih suah theu mi thu thang ca hmuah2 ah le CHIN mi unau pawl tlan len thei nak ti ih ruah mi website tete pawl khal ih thlah tlak mi ca hram tha a si ee.


Ralkap le palik pawl Hnaihnok lo dingin thu an than - Falam Online Media\nRalkap le palik pawl Hnaihnok lo dingin thu an than\nApril 23, 2022 April 23, 2022 admin\t0 Comments\nNitinten mipi zonzai rethei terin Khuate le biakinn tivek tiang mai lungtho dan i zirin siatsuah ṭheutu SAC ralhraang cun an sakhaan pawl le ralkapzung tivek hnaihnok kahdonak tuah lo dingin thu an than ih, ralrin pekaw cingin a thlun duhlotu cu kan thungrul ding ti`n April 22 zaan ah thu an than.\n“Remdaihnak thawn pehparin hmaton thurel sawmnak a um lai ah siseh, thurellai tivek ah remdaihnak hnaihnok theitu pungkhawmawknak, cangvaihnak, hmunram nornak, humvennak tuahtu ralkap sakhaan kahnak, ralkapzung hnaihnok buaihnohnak tivek tuah lo dingin theihter nan si ih thusuah thlunlotu cu tatmadaw ralkap in a ṭuldan vekin hmalak thungrulnak a nei ding” ti`n SAC ralhraang cun thu a suah.\nCuhleiah “kum khua daih remdaihnak tumtahin 2022 kum cem tiang kahdonak colh hrih a si hlei ah, remdaihnak hrang zinkong phunphun hawlin hmalaknak a um rero” ti`n thusuahmi ah an tarlang.\nRalhraang SAC ralkap cun Tlangpar hriamkai pawl thawn kahdonak kan cawl hrih an ti nan Kachin, Kayin, Mon, Magwe, Sagaing, Chin ram tipawl ah nitinten kahdonak an tuah hlei ah kaphnih doawknak a um lo khalah Vansang ihsin kahdonak an tuah ih bomb an thlak ṭheu hlei ah nitinten Khuate inn pawl an urkaang a si.\nSAC ralhraang in ralkap sakhaan hnaihnoklo dingin thu a than hlan ah ralhraangbawi Min Aung Hlaing in remdaihnak hrang thu rel tlang dingin Tlangpar hriamkai hruaitu pawl a sawm hai a si.\n← Ralhraangbawi Min Aung Hlaing in remdaihnak hrang boruak a hai lala\nBomb kam mi hnawm sar pawl in an lak sakih PDF pawl cangvai khawsuak thei lo →\nMay 8, 2021 August 27, 2021 Ni Hnem Sung 0\nPhungki that tuar thu ah PDF in thuhla felfai rel fiang


European bawhlungsit thiambik Ronaldo - Chinland Today Media\nEuropean bawhlungsit thiambik Ronaldo\nNovember 10, 2008 6:49 pm·2 comments\nHotu pawl in “A thiambik a si”an ti….\nHmin pum : Cristiano Ronaldo dos Santos\nSuah ni thla : 5 Feb, 1985\nTui a kum : 23\nSuahnak hmun : Funchal, Madeira, Portugal\nSan zia : 6 ft 1 in (1.85m)\nTui a lehnak club : Manchester Unitd\nA jersey Number : 7\nGoal thunzat : 61 ah 21 Portugal ih sit lai ah\nGoal thunzat : 174 ah 71 Manchester United ah\nLeitlun bawhlungsit thiam le laar, fala pawl khalih an uar zetmi Cristiano Ronaldo, Manchester United le Portugal ih hmainawr thabik cu European bawhlungsit thiambik sinak lawmman ropi zet a dawng ta riai a si. Leitlun bawhlungsit hotu pawl cun European bawhlung sithiambik pakhat a si tin an phuang.\nTuikum sungah Cristiano Ronaldo ruangrori ah an team in nehnak veihnih an co ih a veihnih in lek mawi le thiambik lawman a ngah. Hotu pawlih thlirnak vekin a thiambik Cristiano sangtu ah Barcelona hmainawr thiam ngaingai Lionel Messi in a pahnihnak lawmman a dawng ve ih a pathumnak dawngtu cu Liverpool hmainawr thotho Fernando Torres a si.\nRonaldo in point 446 a ngah ih Messi in 281 a ngah ve ih Torres cun point 179 a ngah. Ronaldo hi Eusebio (1965) le Luis Figo (2000) kum hnu ih Portugal bawhlungsithiambik lawmman dawnghmaisabik a pathumnak a si.\nCristiano Ronaldo cun hivekih lawmman dawng ding in ka nauhakte lai ihsin ka rak ruat theu ko, ih tui ka dinhmun khal hi ka mangbanglo ka sidaan ding a si” tin a rel. Kan dung thla ahkhan a ngaihzawng hlun Nereida Gallardo (24) cun ‘Mi hlolak a si’ a ti nan cutiih a sawiselnak pawl cu hi a hminthattnak pawl in a khuhthei theh a si.\nRampi Ih Sunlawihnak Ngahtu Le Goal 400 Thun Zotu – Cristiano Ronaldo\nCristiano Ronaldo In Lawmman Cohlang\nJuan Mata Thuhla Ah Manchester United Le Chelsea Lungkimnak Nei Zo\nFA Cup Ihsin Manchester United Tla\n2008 Leitlun Zuknung nasabik (Worst) 10 pawl\non November 13, 2008 at 7:32 pm\nlei lung pum mi lar pa khat a si ve ah cun\ncei atul ve tin ka ruat. mi fim pa khat a si ah cun mi hmai ah tawng vuahvo ti\nka thei lem lo,mi palo tak ti cu pa nak ah a pa ve ten ka thei\non November 15, 2008 at 2:29 am\nHi paih umtundan nan tarlang nak in laimi casiartu pawl ih thinlung nan khoih thei nasa. A tha.


BJ & Ngun HLei Tial Kan Ra Thleng - Chinland Today Media\nBJ & Ngun HLei Tial Kan Ra Thleng\nFebruary 23, 2010 9:57 am·0 comments\nRam khat le ramkhat remawklonak siloin Chinmi baroh zatlote sungih ‘nan ni kan ni’ ti’h hmuh thiamawklonak le thupisawn ih ruahawknakpawl cu Chin hlasakthiam hminthang BJ le Mai Ngun Hlei Tial in “ZAI HLA MAWI” Album thawn tawpter an tum.\nKan CT Palai le BJ biakawknak ahcun “Chinmi sung ih Falam le Hakha remawklonak a um pang asihman ah hi kan zaihla thawn daih ter ding tumtahnak kan nei” a ti. Lungawi umzetmi thil pakhat leh cu BJ le Ngun Hlei Tial cun kum reipi hnu ih Chinmi hmuhawksualnak a um lo nak ding ah zaihla thawn hmai in hruai cia a si.\nZAI HLA MAWI Album hla phuahtu BJ, Zunphir, Ngun Hlei Tial, S. Hu Lian le Herh Lian pawl cun an thinlung kuai zet le feeling zetih ram le miphun remawknak dingih an phuahmi an diriam zet thu le a phuatu khalih telve thotho BJ le Ngun Hlei Tial ih an sak ding an lungkimziathu pawl kan CT palai hnen ah an sim.\nAlbum tawlreltupawl cun hmai thla ihsin ram sung ram leng ah leih theih in kan tlangzarh thlang ding ti khalin an sim telbet. Tawlreltupawl cun mipi tamsawn ih ngaihlak ding an duh ruangah Tape, CD, VCD pawlih an tuah thu khal in sim thei.\nKawlram ih kan CT palai ih thu in thannak ahcun BJ in ‘Sam tawnnak’ timi a sak ruangah kan uarmi a si lo, cun Ngun HLei Tial khal, a aw that tuk ruangah kan uarmi a si cuanglo BJ cu BJ a si ruangah kan uar ih Mai Ngun Hlei Tial khal kan Chinmi hrang ah zaihla thawn Mai Ngun Hlei Tial a si ringring ding ruangah kan uar sawn a si ti khalin an sim.\nMai Far Men Par Tei Unauza Ih “Thangthat Sunlawih Tlak” Album A Suak Zo\nISRAEL VSL Ih "Ka Ziangkim" Album A Suak Zo!


UICO KEU RUANGAH MI 30 SIZUNG LUT – Times Of Chinland\nUICO KEU RUANGAH MI 30 SIZUNG LUT\nFebruary 8, 2018 admin1 Myanmar 0\nUiA si ding ih ruah mi Uico pakhat ih keu tuartu mi 30 cu tuah tuamhlawm rero an si tiah saggaing Ramthen Monywa Sizung ih Sibawi pakhat cun a sim.Himi hi february ni 7 zinglam ah Nandawan le Yatanabone vengah Uico pakhat cun mi a keu ciamco ti a si.\nHi Uico keunak ruangih Monywa Sizungpi thlengtu hi February ni 8 zinglam tiangah mi 30 an kim thu Monywa Sizungpi ih hotu Dr Ko Ko Lay cun a sim.Hi Uico keu tuartu pawl cu UiA nat khamnak si thawn a lakih dawhsak an si ih a tul mi thildang khal tuahsak an si hnuah nikhat an zoh hnuah Sizung ihsin tlunter hrih an si.\nHi Uico keu tuartu pawl cu kum 70 le kum 5 mi khal an tel thu theih a si.Tutiangah hi mi keutu Uico cu hmuh le theihfel a si lo ruangah Monywa ni suahnak lam veng ih fehtu pawl cun ralring zet ih sukso dingin Veng Lal pawl cun mipi hnenah ralrinnak an pe a si tiah thuthang ah hmuh a si.\nISREAL RALKAP KUT IN PALESTINE MI 2 THI


Chin Paralṭha Lt.Col. Sithu Hrang Ṭhio (B.G.M) Thuanthu Cabu In Suak Ding - Chinland Today Media\nAugust 31, 2016 1:37 am·0 comments\nChin Paralṭha Lt.Col. Sithu Hrang Ṭhio (B.G.M) Thuanthu Cabu\nLt.Col. Sithu Hrang Ṭhio (B.G.M) Thuanthu (1949 Burma Ramsung Ralpi a Rasuah Daan le Chin Ralkap pawl ih Burma Rampi an Humhim Daan) timi cabu Salai Van Cung Lian (UK) ih a zingzoi mi cu tuikum Chin New Year, USA ih tuah ding mi 3rd September ah tlangthannak le zuarnak an nei ding.\nHi Cabu hi cahmai 85 a siih Chin santhuan ih Chin paraltha Lt. Col. Sithu Hrang Ṭhio ih thuanthu, Burma rampi sungah ih thimnak ralpi a thok daan, Ramsung ral pi ih Chin ralkap pawl ziang tin an tel, ziang vek in ram pi hrang ah an nun an thap ti thupawl fiang zet in a tar lang.\nCabu le Chin thuanthu bu tamzet pawl zinzoihnak thawn ngan mi asiih, Myamar ram calai buuk dangdang, Chin ramkulh ih thuanthu theitu Chin upa dangdang paw le England ram UK calai buuk ihsi thuanthu tiang hlailang ih ngan mi a si.\n‘Himi cabu ngansuak thei dingin kum 4-5 karlak tluk ka zingzoi. 1949 in cang mi ralpi sung ih Lt.Col. Hrang Thio le Chin ralkap pawl hi tuisan ah ka hmuh sual daan a tam zet ih an thuanthu tak tak hi ziang vek si pei tiah, kei mah rori in ka thei duh ruang ih ka zingzoinak a si. 1949 lai ih ramkhel um daan ruang ah, KNDO pawl khal in tuah lo theih lo dinhmun in, dothlennak an rak thok. Rampi humhim ding ih, thu a kam tu kan Chin ralkap pawl khal in, an ṭuan vo, ṭuan lo theih lo ih an ṭuan mi a si timi ka hmu fiang mi a si.’ tiah a cabu a suahnak san le a zingzoinak san khal Chinland Today hnenah a sim.\n‘U Nu ih fanu duh ruang ah Lt.Col Hrang Ṭhio ih ho mi Chin ralkap pawl in Karen pawl an rak donak a si lo. U Nu ih fanu u pabikcu, cu lai ah kum 13 fang a rak si. Hivek, titi lengvak menmen kaw-lah-ha-hah thu pawl in ram hrang in nunnak a petu kan Pu le pawl thuanthu a hlo ter vivo thlang ih, Hrang Thio le Chin ralkap pawl ih thuanthu roling cu kan nih Chin mi pawl in kan au pi ring ring in, kan thang ter ring ring ding mi ruahsannak thawn ka ngan mi a si. A tu ah khal, himi thulu an hmu ve ten, a thuai ah Hrang Thioi le Chin ralkap pawl a zahpi tu pawl in an comment ciam co leh ding. A hlei ce in, hivek pawl hin hi cabu sair hai seh la ka duh. Hi pawl hnen ah cun a lak khal in cauk zem hi poi ka ti lo lawlaw’ titla in a sim.\nCabu suahsaktu hi USA ih khuasa Salai San No Lian (Akeuh) tei sung an siih, Cabu rialnak ah US ih Chin mi cabu rialnak Salai Press ihsi nam mi a si.#\nKan Falam Pi Ih kum 122 Sung Ih A Kekardan (Part 2)\nChurch of England Cun Mipe Neihawk El


Duhdawtnak Kan Ti Tikah | VCTH\nDuhdawtnak Kan Ti Tikah\nHome » Cahram » Duhdawtnak Kan Ti Tikah\nBy vcth on September 10, 2012.\nVietnam Ral tlung ralkap pakhat ih thu a si. Ralram ihsin an ram US a thleng. San Francisco ih um a nu le a pa phone a ko. A nu le pa tla an lungawi ngaingai, fapa ih aw kam thei ti cu. “Ka nu le ka pa, a rei hlan ah inn ka rak tlung ding,’ tiah a ti. A nu le pa tla cun, ‘A rang thei bik in rak tlung aw, kan lo ngai tuk,” an ti. Cu ralkap pa cun, ‘Pakhat te lo dil ka duh, ka rualpa kan inn ah hruai ka duh a ngah kem,” tiah a sut.\n“Na rualpi a si ahcun ngah ee, mai fa ih rualpi tete.”\nAn fapa cun, “Ka lungawi, nan pakhat te lo theih ter ka duh mi cu, ka rualpa cu raldonak ah a kut le a ke a bul,’ tiah a ti.\nA nu le pa tla cun, ‘Aw cu ti si ah cu a umnak ding hmun pakhat khat kan hawl sak pei cu, nangmah kha a rang thei bik in rak tlung aw,’ an ti.\nCui ralkap pa cun, “A cang thiam lo, keimah thawn um tengteng a ṭul’ a ti. A pa in, “Ka fa kut ke kim lo mi bang lo pakhat zohkhen ti hi thil ol zet ding ah maw na neih. Kanmah ten buaibai lo ten kan um lai ah hi bang harsatnak cu rak tlun hlah” tiah a ti.\nCun phone a thlak. An fapa cu inn a tlung lo. Ni tawk fang a rei in palik zung ihsin phone a ra. An fapa tiih ruah mi tlangval pakhat inn par in a dawp that thu an sim. A nu le pa tla cu an lau. Cui a cannak hmun ah a rang thei tawp in an feh.\nAn zoh tikah an fapa a si ngaingai. An theih hrih lo mi thil pakhat an hmu ngah, An fapa a kut le a ke a kim lo ti mi.


sweet december the david 1967 from the obscure album another day another lifetime\nDAVID & Sui Hnem Tling || Sweet December 2019\nProvided to YouTube by IDOL Sweet December · The David Sixties Archives, Vol. 8: Acid Trip & Heavy Sound for Psychic Minds ℗ EVA Released on: 1991-10-01 Lyricist: Warren Hansen Lyricist: Tim Harrison Lyricist: Mark Bird Lyricist: Chuck Spieth Composer: Warren Hansen Composer: Tim Harrison Composer: Mark Bird Composer: Chuck Spieth Auto-generated by YouTube.\nProvided to YouTube by Believe SAS Sweet December · David Storm in the Garage ℗ Akarma Released on: 2009-07-21 Music Publisher: D.R Author: Warren Hansen Composer: Warren Hansen Auto-generated by YouTube.\nAdventu Vs Sweet December Adventu ti mi cu rat nak hi a si. A duhsan cu Jesuh Khrih ih rat nak hi a si. A tawi zawngih kan ti le Christmas hlan zarh li hi a si. Adventu kan timi hi Christmas hlan zarhpi voi 4 le zarh 4 sung caan kan hman mi te a si. A caancaan ah cun, Adventu caan hi December 1 ni in Christmas ni tiang tla a si phah theu. Adventu timi hi Latin tongfang a si ih a sullam cu ‘ratnak’/ ‘ra thlennak’ ti a siih Jesuh Khrih leilung par a ratnak a sawhkhih. Christian zumtu pawl in zarhpi voi 4 le zarh 4 sung a rei mi Adventu caan hi Christmas hngilhlonak dingah le Christmas puai ni hi sunglawi zet le sullam nei zet ih hmang thei dingih timtuahnak thawn kan hman mi caan sunglawi a si. Adventu caan sungih zarhpi 4 hi November 27 in December 3 sungah a si theu. Christmas ni hi tlawngkai 3 ni (Wednesday) ih a ciah kum lawngah December ni 1 cu Adventu zarhpi voi 1nak a si theu. Tuikum 2019 ahcun December ni 1 (Kawlram daan in - Sweet December) le Adventu a thok ni (Adventu zarhpi voi 1nak) a rak dengaw ciah. Curuangah Sweet December thawn pehpar aw in Adventu hmandaan te run hlawmawk ka duh mi a si. Christian pawl in Adventu caan ih Jesuh Khrih ih ratnak/ a ra thlennak kan ruah tikah ratnak phun 3 in a um. 1). A luan zo mi kum 2000 lenglo ih kan leilung par ih naute dinhmun ih a ratnak; 2). Atu caan, nitin kan nunnak ah kanmah pakhat cio hnenih Jesuh Khrih ih ratnak; 3). Ni netnak ah Siangpahrang le Thuthentu dinhmun ih a ratnak ti’n Jesuh Khrih ih ratnak phun thum in kan ruat. Adventu caan hmandaan a rak thoknak a ni le caan hi a cekci ih sim ding a har ngaingai. Asinain, a tlangpi thu cun, AD 567 kum in a rak thok mi a si kan ti thei. Ziangruangah tile, cumi kum ah Catholic monks (Phungki/ Yateh) pawl in Christmas ni tiang December thla sung rawl ul phah le thlacam phah in Christmas an rak hngak thok. Tuisun ni tiang khal ah Jesuh Khrih leipar a ratnak hngilhlonak ih kan tuahmi Christmas paui hi sunglawi zet le sullam nei zet ih hmang thei dingah timtuahnak caan a simi Adventu kan run nei ta. Zumtu lakah minung tampi cun Adventu a thei lo tu tla kan rak um hrih, mi hrek khat cu a thei nain ziangih siarlo tu khal kan rak um ve. Kan kawlram tla ahcun, Sweet December hi a thupi ih ret sawn kan tam theu. Sweet December tiih December 1 ni caan hmannak hi Catholic biaknak sungih hman mi a rak sidah lo; tuini tiang khal ah Catholic Calendar sungah a tel hrih lo. Google sung kan hawl khal ah khuitawk ram hmanah thupi zet ih caan hmannak kan hmu lo ding; Kawlram Christian zumtu hrek khat ih phuah cop mi a si. Mi hrek khat hrangah cun, Christmas hrangih timtuahnak caan ti’n biaknak lam zawngih a hmang tu khal kan um men thei. Asinain, a tam sawn cu nomcennak men ah Sweet December hi kan rak hmang theu. Zumtu pawl hrangah cun, Adventu caan tha teih kan hman thei lawngah kan Christmas khal sullam a nei ding. Christmas timi hi Pathian le milai tonawknak hrampi, milai hnenih Pathian a ra thlennak ni sunglawi a si. Hi caan sunglawi te ah Pathian thawn kan tonawk taktak ding hi a thupi bik mi a si. Kan biak Pathian cun Emmanuel Pathian a sinak lang ter dingah leipar ah kan hnen thleng tiangin a ra ringring. Asinain, amah tong ngah ding cun kannih khal a hnen kan pan ih kan thlen ve a tul. Cucu, Adventu kan neihnak san a si. Sweet December ti’n December 1 ni cu nomcennak lawngah hmang tahrat in Christmas hrangih timtuahnak caan a simi Adventu caan teah thlarau lam ih zianghman timtuahnak kan neih lo a si ahcun, kan Sweet December khal sweet thei lo in a khasiami Bitter December ah kan can pang ding phan a um nasa. Maw Rualduh, December thla sungih kan Adventu caan teah khui tawk thlen so na tum? Shopping Mall ah maw?, nomcennak hmun lamah maw? Jesuh Khrih ih in nghahnak hmun teh thlen na tum maw? Tui kan dinhmun cio ah kan tlaksam daan a bangawklo vek in Jesuh Khrih hnenihsin a tu rori ih kan tul mi rundamnak khal a dangdang. Kanmah rundamnak pe dingin, lei par a rung tum mi Jesuh Khrih hi Christmas caan te ah tong taktak thei dingin le a tuih in pek dingmi rundamnak co taktak thei dingin, kan Adventu hi tha teih hman kan tum cio pei.\nChin Media MCCY Sweet December Music Night 2011 (advertisement)\nSweet December donnak cu Mino hna hruainak in hla saknak phunphun in tuah asi.Pumhnak a ra kho mi nan dihlak cung ah Pathian nih thlachuah in pe chin ko hna seh.\nNgawn Christian Church Sunday Worship Service Bible Luat , Pali Lasak & Lalem Zuamdunnak Sweet December Dec 07,2014 A Vei (1) Nak Zuamdunnak God Bless more and more NCC\nThis page contains text from Wikipedia, the Free Encyclopedia - https://wn.com/Sweet_December\nsweet december the david 1967\nRev. Fr David Mangte ih sim mi "Sweet December maw Adventu " ti mi thuthangtha\nMCCY sweet december music night.f4v\nSweet December ဆိုတဲ့အသံေလး ခရစ္ေတာ္ကိုႀကိဳဆိုၾကမယ္ x264\n2015 Sweet December donnak\nSweet December Worship Service\nsweet december 2012 sermon by Shwe Kyeo\nSweet December 2017(4)\nAdventu Vs Sweet December Adventu ti mi cu rat nak hi a si. A duhsan cu Jesuh Khrih ih rat nak hi a si. A tawi zawngih kan ti le Christmas hlan zarh li hi a si. Adventu kan timi hi Christmas hlan zarhpi voi 4 le zarh 4 sung caan kan hman mi te a si. A caancaan ah cun, Adventu caan hi December 1 ni in Christmas ni tiang tla a si phah theu. Adventu timi hi Latin tongfang a si ih a sullam cu ‘ratnak’/ ‘ra thlennak’ ti a siih Jesuh Khrih leilung par a ratnak a sawhkhih. Christian zumtu pawl in zarhpi voi 4 le zarh 4 sung a rei mi Adventu caan hi Christmas hngilhlonak dingah le Christmas puai ni hi sunglawi zet le sullam nei zet ih hmang thei dingih timtuahnak thawn kan hman mi caan sunglawi a si. Adventu caan sungih zarhpi 4 hi November 27 in December 3 sungah a si theu. ...\nProvided to YouTube by IDOL Sweet December · The David Sixties Archives, Vol. 8: Acid Trip & Heavy Sound for Psychic Minds ℗ EVA Released on: 1991-10-01 Ly...\nProvided to YouTube by Believe SAS Sweet December · David Storm in the Garage ℗ Akarma Released on: 2009-07-21 Music Publisher: D.R Author: Warren Hansen C...\nAdventu Vs Sweet December Adventu ti mi cu rat nak hi a si. A duhsan cu Jesuh Khrih ih rat nak hi a si. A tawi zawngih kan ti le Christmas hlan zarh li hi a si...\nSweet December donnak cu Mino hna hruainak in hla saknak phunphun in tuah asi.Pumhnak a ra kho mi nan dihlak cung ah Pathian nih thlachuah in pe chin ko hna seh...\nNgawn Christian Church Sunday Worship Service Bible Luat , Pali Lasak & Lalem Zuamdunnak Sweet December Dec 07,2014 A Vei (1) Nak Zuamdunnak God Bless more and ...\nProvided to YouTube by IDOL Sweet December · The David Sixties Archives, Vol. 8: Acid Tr...\nProvided to YouTube by Believe SAS Sweet December · David Storm in the Garage ℗ Akarma ...\nAdventu Vs Sweet December Adventu ti mi cu rat nak hi a si. A duhsan cu Jesuh Khrih ih ra...\nSweet December donnak cu Mino hna hruainak in hla saknak phunphun in tuah asi.Pumhnak a ra...\nNgawn Christian Church Sunday Worship Service Bible Luat , Pali Lasak & Lalem Zuamdunnak S...\nThe David - Sweet December...\nsweet december the david 1967...\nDAVID & Sui Hnem Tling || Sweet December 2019...\nRev. Fr David Mangte ih sim mi "Sweet December maw...\nMCCY sweet december music night.f4v...\nSweet December ဆိုတဲ့အသံေလး ခရစ္ေတာ္ကိုႀကိဳဆိုၾကမယ...\n2015 Sweet December donnak...\nSweet December Worship Service...\nsweet december 2012 sermon by Shwe Kyeo...\nSweet December 2017(4)...


PART II: BAIBAL CATHIANG AN POMDAN TLANGPI - Hre Mang\nPART II: BAIBAL CATHIANG AN POMDAN TLANGPI\nZiangtin, zo in zo ih nganmi ca pawl cu Pathian thawkkhummi, Pathian thutak asi tiah ziangtin an rak pom in an rak cohlang in senpi hman dingah an rak nemhnet?\nA. Ahmaisa bikah, kamsang nganmi asi maw?\nAtlangpi thu in ca ngantu cu kamsang asilole dungthluntu asi maw? ti an zoh hmaisa bik. Ziangah tile Pathian in a rak simcia vekin "An tong dingmi ka sim dingih ka thupekmi pawl hmuahhmuah cu mi senpi hnenah an simtheh ding" a tivekin kamsang le Dungthluntu pawlin an simmi thu cu Pathian hnen ihsin a ra mi thu an asi (Daan.18:18). Kamsang pawl thusimmi pawl cu milai duhnak vekin simmi an si loih Thlarau Thianghlim in a simter vekin Pathian thu an simzia khal Piter in a sim (II Pit.1:21). Micaiah in a sim vekin kamsang pawl cu Pathian in a thu cu milai hnenah a simsuaknak ih a hmanmi hmarua men an si ( I Siang.22:14). "Lalpa in hitin a sim" timi tongkam hi Thuthiang sungah hmun tampi ah kan hmu thei.\n1) Thuthlunghlun (TH)\nMoses hi Pathian kamsang pawl lakah ca ngantu hmaisa bik asi vekin a ca nganmi pawl cu TH ih thu hramnpiah a cang. (Joshua 1:7-8) ihsin malakhi 4:4 tiangah Moses ih daan thu an simnak kan hmu thei. Isreal pawlin Moses ih nganmi thu pawl cu olten Pathian thu asi tiah an pom. Ziangruangah tile Moses kha Pathian thawn hmaiton in an be aw theu asi ti kha mipi pawlin an thei (Mipum.12:8), a thu pawl kha cabu sungah a rakkhum asi (Suah.34:27; Daan.31:9).\nMoses cun canvo tha, Pathian thawn hmaton in biakawk theinak a rak neiih larnak le mangah si loin hmaton in Pathian hnen ihsin a thu sim ding pawl kha a rak dawngih cuticun a nih in mipi hnenah thu cu a aupi. Asinan, amah hnu ah amai aiawhtu ding kamsang midang an um. Moses ih thih hlanah Pathian in amai miphun lak ihsin kamsang dang a hril dingih anih in Pathian hnen ihsin Pathian thu cu mipi hnenah a aupi ding thu cu rak sim ciami asi (Daan.18:18). Hi tawkah Pathian in a simciami cu Isreal pawl lakah Pathian in kamsang pawl hmangin thu a simmi pawl cu a famkimih (Daan.13:1-5) hrihlo ih, cui an simmi a famkimnak a tawpnak cu Kamsang Zesu Khrih ah a thleng (Jn.1:21;Dung.3:23). Hebru cabu sungah ca ngantu in a simmi cu," Khuahlanah Pathian in kamsang pawl hmangin thu a rak simih a tu ahcun a Fapa hmangin kan hnenah thu a sim" ti asi (Heb.1:1-21). Thuthiang lala in Pathian thawkkhummi thu casungih nganmi pawl cu khuimi an si ti theihtheinak a sim.\nKan sim zovekin Moses cu Pathian palai a sizia mi zapi theih a siih a thu simmi pawl cu Pathian hnen ihsin a ra mi Pathian thu asi tiah zohman ello ten an pom. Cuvek thotho in kamsang dang pawl khal an thu simmi le an hnatuan in Pathian palai an sizia cu mipi theih an rak si. Cuitlunah kamsang pakhat le pakhat an thu simmi le an canganmi le Pathian thu an dawnmi pawl cu Pathian hnen ihsin a ra mi Pathian thu asizia an theihpi aw. Joshua in Moses ih canganmi pawl cu Pathian thu vekin a pom. Cun Maikhah in Isaiah ih thu simmi pawl kha a sim (Mai.4:1-4; Isai.2:4. Daniel in Jeremiah ih thu simmi pawl kha a pom (Dan.9:2).\n2) Thuthlungthar (TT)\nThuthlungthar khal hi Thuthlunghlun vekin pomdaan tlangpi nei in pommi an si. Ca ngantu cu kamsang lole Dungthluntu an si maw? ti cu an thusut mi asi. Paul in Ephesian pawl hnenah ca a kuat tikah ziangkim an thei zoih kamsang le Dungthluntu pawl tohmi hramah hram tohmi an si ti thu a sim (Efe.2:19-20). Dungthluntu timi cu Khrih ih nun, thih le a thawhsalnak rak thei le hmu ih Khrih amah rori in leitlun hmun zakipah Thuthangtha simdingah mawhphurhnak a pekmi an si (Lk.24:46-49; Dung.1:8). Annih pawl cu Zesu’i hnen ihsin thu a dawngsawngtu an siih Zesu amah rori in Thuthangtha sim dingah mawhphurhnak a pekmi an si. An hmuh le an theihmi thu pawl kha sim vivo dingah thupekmi an si. An thih hlanah Thlarau Thianghlim a ra dingih ziangkim thu a sim thluh hai ding thu kha an hnenah Zesu in a rak kamcia (Jn.14:26). Annih pawl cu AD kum 100 nak sungih Pathian kamsang pawl an si. Zesu in Thlarau Thianghlim a rat tikah thu ziangkim a theihter tlunah hmailamah a thleng ding thu pawl tiang a theihter ding thu a rak kamcia hai (Jn.16:13). Curuangah annih pawl cu TH san lai ih kamsang pawl vekin Pathian hnen ihsin an thu dawnmi sim suakin cabu sungah khumtu an si. Piter khalin a simmi thu cu kamsang pawl simmi thu thawn a hlutzia an bang awk thu a sim (IIPit.3:1-2).\nKawhhran pupa pawl kha Dungthluntu pawl kekar thluntu an sinan Dungthluntu pawlih dinhmun hleice kha an thei ih an dinhmun le an canvo vek co in an simaw dah lo. Clement of Rome kha (AD.30-100) Dungthluntu pawl san laiih nung a rak siih Paul khan Pathian thawkkhummi thu a simin cabu sungah a ngan asi ti a theitu asi. Asinan, amah le amah cu Dungthluntu sinak dinhmun nei in le a ca nganmi pawl kha Dungthluntu pawl ca nganmi vekin Pathian thawkkhummi asi tiah ziang tik hmanah a sim dah lo. Ignatius (AD.117) in amai dinhmun le Dungthluntu pawl dinhmun kha danglam zetin a theiih Dungthluntu pawl tuar vekin martar in a thi ve nan a damlaiah Dungthluntu pawl canvo vek co in a sim aw dah loih Dungthluntu Paul, Piter le Dungthluntu dang pawl kha upatnak a pek sawn hai asi.\nThuthlungthar sungih Baibal pawl cu an zaten Pathian thawkkhummi an si. Ziangruangah tile Dungthluntu le kamsang pawlih nganmi an siih Pathian thawkkhummi vekin nganmi an si ruangah asi.\ni) Thuthangtha Mathew kha Dungthluntu ih nganmi a siih Pathian thawkkhumi asi.\nii) Mark kha Pathian in mawhphurhnak a pekmi kamsang a rak si. (Dung.12:25; KK Tim.4:11).\nPiter thawn a neihniam aw zetmi an si.Papaias, Hieropolis ih Bishop tuanmi, Dungthluntu san lai ih rak nung in hitin a ngan (AD.70-140), "Mark kha Piter ih tonglettu ah a cangih Piter thawn rawngbawlnak an neih hnu ah Zesu’i tongkam le a simmi pawl kha cabu ah a ngan." Papaias in Mark Thuthangtha kha Piter in Zesu’i thu a simmi asi tiah a sim. Cutin kan ti tikah Mark ih cangannak ah Thlarau Thianghlim a tello kan tinak asilo. Mark Thuthangtha sungih Zesu thu ngami pawl hi Mark in Piter hnen ihsin thu a dawnmi pawl an si tinak sawn asi.\niii) Luke kha Dungthluntu cu a rak si lo nan kamsang a rak si ( Kol.4:14; Philemon.24)\nDungthluntu pawl thawn hnatuan tlang an rak si. Kum zabi 2 laifangih a thi mi kawhhran pupa pakhat, Justin cun Luke khan Dungthluntu pawl thuneihnak vek thuneihnak a nei asi a ti, ziangruangah tile Paul ih kaitlun asi ruangah a ti.Irenaeus in hitin a sim ( kum zabi 2 laiah): "Piter le Paul in Rome khua ah kawhhran an din laiah Mathew cun Thuthangtha a nganih, a sim khal a sim. An thih hnuah Piter ih dungthlun le tonglettu, Mark in Piter ih thu simmi pawl kha cabu ah tuah tahratin kan hnenah thu in sim. Cuvek thotho in Paul ih dungthlun Luke khalin Pawlih simmi thu pawl le an rawngbawlnak thu pawl kha cauk ah ngan tahratin kan hnen ah thu in sim".Tertullian, Carthage ih theologian (Pathian thu thiam sang)(AD.196-212) khalin hitin a sim: " Mark in Piter ih thu simmi le Luke in Paulih thu simmi an sim salnakah , zozo khalin an ca nganmi pawl cu an pu le hnen cio ihsin an dawnmi thu a si tiah a ti (51/252).\nLuke amah rori khal ca a ngan tikah Khrih nunnak, a thihnak le a thawhsalnak thu pawl kha mitih hmutu pawl hnen ihsin thudawnmi vekin a sim.\niv) John kha a dungthluntu a siih Thuthangtha pakhat, cakuat pathum le thupuan pakhat a ngan.\nv) Paul kha a dungthluntu a siih bu 13 a ngan .(Romans, I le II Korintian, Kalatian,Efesian,Philipian, Kolosian, I le II Thesolonika, I le II Timote, Titus, le Philemon). A cakuat pali sung lawngah amai hmin a ngan tel lo.\nvi) Hebrew Baibal ngantu zo asi ti tutiang theih a si hrih lo.\nMi tampi cun Paul ih nganmi asi tiah an zum. Clement of Rome; Clement of Alesendria (AD.150-215); Origen (scholar) (AD.185-254) pawlin Paul ih ngami a si an zum. Origen in hitin a rak sim, "Hebrew Baibal hi a sung thu pawl cu Paul ih ruahnak asilole a simtheumi thawn a mil aw mi an si. Asinan, a ca ngandan zoh tikah Dungthluntu pawlih thu theitu in an zirhtu pawl ih zirhmi kha ca sungah an nganmi asi ding ti ka zum.Curuangah zokhalin Paul ih ngami a si an ti ahcun mawhsiat ding asilo. Ca ngantu taktak cu Pathian lawngin a thei".\nCuruangah, Hebrew ca ngantu in a sim vekin, ca ngantu cun Khrih thu a theihnak cu mit ih hmu tu pawl hnen ihsin theihsawngmi asi ih, Khrih ih thu a simtu le a ngantu pawl hnen ihsin a theihsawngmi asi thu a sim (Heb.2:3). Curuangah ca ngantu cu Dungthluntu a siloih kamsang pakhatkhat asi thei ding tiah an ruat. Adungthluntu pawl cun an mit in an hmu ih an hna ih an theihmi thu pawlkha an simin an ngan. Cuvek thotho in Paul khal khan Pathian hnen ihsin a dawnmi thu a simin a ngan. Curuangah himi ca ngantu hin Dungthluntu pawl hnen ihsin thu a rak dawngih a rak siarmi pawl kha cabu sungah a nganih Paul ih simmi pawl hi a rak ngan tlangpi bikmi asi ding tiah mi tampi cun an zum.\nvii) James, Zesu ih unau (Mth.13:55) in Zesu’i thawhsalnak a rak hmu ih (I Kor.15:7), Dungthluntu asi (Kal.1:19). Cule Jerusalemah kawhhran hotu a rak tuan (Dung.15:13; Kal.2:9) ih amah in amai hmin nganin cakuat pakhat a rak ngan (James 1:1).\nviii) Piter, TT ah cabu pahnih ngantu cu dungthluntu larzet a rak si. Silvanus kha a cangantu ah a hmang (I Pit.5:12).\nix) Jude, Zesu’i unau pa ( Mth.13:55) in kamsang thuneihnak thawn Jude cakuat kha a rak ngan (Jude 11).\nB. Daan tlangpi pahnihnak\nCa ngantu pawl an pawimawh tlukin a rak dawngsawngtu pawl khal an pawimawh zet asi. Ziangruangah tile Pathian thu cu Pathian palai pawlih phuanmi lawng si loin Pathian fa le pawl hnenah nganmi a siih zovek milai pawlin an rak dawngsawng hmasa ti hi a thupi zet.\n1) A hramthawk ah miburpi in rak cohlanmi le hmanmi asi maw?\nBaibal bu pawl cu Pathian minung pawlih rak cohlanmi an si. Ziangruangah tile Pathian kamsang cu mi zapi theih an siih an thu simmi Pathian hnen ihsin a ra thlengmi khal Pathian minung pawlin an thei. Paul in an thu simmi pawl cu milai thu men vekin an rak dawng loih Pathian thu vekin an rak dawnzia thu kha Thesolonia pawl hnenah ca a kuat tikah a sim ( I The.2:130). Adang zawngin kan sim asile Pathian Thlarau in Pathian fale pawl thinlung sungah hna a tuanih Pathian thu, kamsang pawl hmangin a simmi cu an thei. Geisler le Mix in an simmi cu, Thuthiang tehfung hi milai theihnak in kawhhran tawn khawm awknak menah tuahsuak mi asilo. Thlarau Thianghlim hnatuannak in Pathian Thutak theihtheinak a pek haimi asi an ti. Zesu in 'ka tu pawlin ka aw an thei' a ti (Jn.10:27).\nCuticun Pathian Thlarau in zumtu pawl thinlung sungah hna a tuannakin Pathian thutak kamsang pawl hmangin Pathian in a rak theihterih kamsang pawlin an rak nganmi pawl cu an theithei asi tiah an sim. Pathian Thlarau Thianghlim hnatuannak tel loin zumtu pawlin Pathian hnen ihsin thupuan dawn theinak an nei loih Pathian thu theihtheinak khal an nei lo a si. Pathian in a thu a simmi pawl cu thilmak le hminsinnak pawl thawn a theihter hai theu (Dung.2:22; II Kor.12:12; Heb.2:40.\nAsinan, acancan cu Thuthianghlim asi tiah pom zo mi pawl hi kum reipi hnuah ringhleltu an suak theu. Thuthimnakah, Thufim, Thusimtu, Solomon hla, Esthar, Ezkiel pawl kha BC 400 hlanah Thuthiang vekin an rak pom zo nan, AD kum zabi pakhatnakah mi hrekkhatin an rak ringhlel. Thupuan kha kawhhran pupa pawl (Polycap AD 150; Justin Martyr AD. 140; Irenaeus AD.170; Clement of Alexandria AD. 200) pawlin Pathian thupuan vekin an rak pomzo nan, AD kum zabi 3 ah fehsual ( Montanists) pawlin an rak ringhlel.\nTheih dingmi pawl:\nPathian in a thu kamsang pawl a theihterih a ngan ter tikah a rak dawngtu mipi zumtu an ummih anmah in Pathian thutak asi tiah an thei lohli. Curuangah a lehhnu kum ziangmawzat hnuah rinhlelhnak le sawiselnak a um sal theu mi cu zumtu diktak hnen hnakin Pathian Thlarau in a cencilh lo mi pawl hnen ihsin asi theu.\nCuticun kawhhran Council ( tawn khawmnak) an rak tuah ih Baibal thu an rel tikah an rak zohmi cu zo ih ngami a siih kum zabi pakhatnakah zovek mipi in an rak dawngin an cohlang, ziangtin Pathian thu asi tiah an rak pom ti pawl hi an rak zoh bikmi asi.\n2. A thuneihnak\nBaibal ngami cu zoin ziangvek tikcu ah ziangvek dinhmunah a ngan? Ziangvek minung pawlin Pathian thu vekin an rak pom ti theihfiang tikah lungkimtawktak theihtheinak a um lawng si loin ziangtlukin a sungih thutak cu a dik ih thuneihnak a nei ti zohfiang asi theu. Pathian cu Amah le Amah a kalh aw thei lo ih kamsang hmangin thu a simmi pawl khal a kalh aw thei lo. Curuangah Thuthiang bu khat cun a hlanih thuthiang pawl thawn a thu in a rem aw ding asi. ( Dung.17:11; I Jn. 4:1-6), cui tlunah leitlun milai thuanthu thaw khalin a kalh aw thei lo. Thuthimnakah mi hrekkhatin James le Jude hi Baibal asi ngaingai maw tiah an ringhlel. Ziangruangah tile James in zummnak thu a simmi hi Paul ih zumnak thu a simmi thawn a kalh aw asi an ti . Martin Luther hman in himi cauk cu a nep deuh ah a rak ret an ti. Asinan, Paul le James hin mibur dangdang hnenah le thubuai dangdang ruangah ca an rak nganih an tumtahnak a dan vekin an sim duhsan khal a dang ih Thutak ahcun zianghman kalh awknak a um lo asi ti an theih hnu lawmngah James cakuat hi Pathian thutak asi tiah an pom thei sal. Cun mi hrekin, Jude hi Apocryphal cauk sung ihsin thu lakmi a neih ruangah an ringhlel ih Pathian thutak asi ding maw tiah an ti. Jude hin Apocryphal sung ihsin ( cang. 14,15) kha Enoch 1:19 ihsin a lakmi asi tiah an ti ih Jude cu Biabal sungah telh dingah an thukthun. Asinan, Jude in Enoch cauk sung ihsin a lakmi a um ruangah Enoch cauk kha thawkkhummi asi tinak asi cuang lo ih Paul khalk han zumlo tu pawl hnen ihsin a lakmi a rak um ve thu kan hmu ( Dung.17:28; Tit.1:12).\nHitawkah, pahnihnak ih an tehfung cu thutheihnak asi. Zumtu pawlin Pathian thu cu huham cahnak thawn a ra mi asi tiah an zum. Hebru Thuthiang sungah Pathian thu ih thiltitheinak cu kan hmu, "Pathian thu cu a nungih a cangvai tlunah khandaih hriam hnakin a hriam sawn ih milai sunglam thlarau nunnak khal a sun tlang thei asi tiah a sim Heb.4:12). Pathian thu cu huham cahnak a neiih milai thinlung sungah hna tuan in an sunglam nunah danglamnak a neihter thei.\nEsthar, Solomon Hla, le Thusimtu pawl hi an thuneihnak thu ah mi rinhlelh an rak kai. Esthar ca ngantu hi kum zabi pakhatnak lawngah an thei suak salih a thu sungah Pathian voikhat hman a tel lo ruangah an ringhlel. Solomon ih hla, ngai awknak thu a simnak pawl le Thusimtu, thil tha lo zawng hlir ih hmuhdan simnak pawl kha Pathian thunung asi thei ding maw tiah an ringhlel. Asinan, Pathian hnen lawngah ziangkim a famkim zia le Khrih ah mi-lungawi a kimnak thu an simnak pawl an hmuh suak tikah an zumih anpom.


Malaysia Ramah Kawlram Mi Pawl Suam/Roktu An Kai – Meifar\nMalaysia Ramah Kawlram Mi Pawl Suam/Roktu An Kai\nJuly 17, 2021 admin Lawrkhawm 0\nMalaysia ramsung ah Kawlram mi tam zet an um ih harsatnak phunphun an paltlang. Covid-19 in a nuai ciamco ih culai ah an palik pawlin kai dingin an hawl bet, thinphang zet ih an um laiah misual in an suam ih an rok.\nJuly 14 ah Malaysia rammi kum 19-32 hrawng mi 5 in Kawlram mi umnak inn an rok ih an sumpai pawl an laksak. Misual pawl cu ‘Geng Bobot’ member an si ih Kuala Lumpur, Wholesale Market parih um Myanmar mi pawl cu an suam.\nPistols 2 le namtong an keng ih Myanmar mi ih sumpai le phone pawl an laksak. Inndot hnihnak ah Myanmar mi 5 le Bangladeshi mi 2 an um ih an thilri pawl an laksak hnuah an tlan.\nMyanmar mi pawl ih sumpai cu an nga zuar man a si. Bangladeshi mi pakhat ih lu ah an vuak ih hliamhma a tuar ruangah Selay Hospital ah an tuamhlawm.\nMalaysia palik pawlin suamhmang pawl cu an hawl vivo ih July 17 zinglam nazi 9:00 hrawngah an kai ngah thluh. An kutsung ah mobile phone 7 le sumpai RM51,362 zat arak um lai. An thubuai cu Malaysia palik pawlin an ngankhum ih July 21 sunah thuṭhennak felfai an nei ding.\nChina Tleirawl Kum 14 Mi Cu Ft 7’4″ In A Sang, Kum 15 Hnuai Basketball Ah A Lek Ve Ih Zohman In An Neh Thei Lo


Snak The Ripper feat. Onyx (Fr... -'Vandalize Shit'Yelawolf & Kendrick Lamar (of ... -'XXL's 2011 Freshman Class Cyph...'Styles P (of D-Block & The Lox... -'Interview & Performance (At Ha...'9th Prince (of Killarmy) feat.... -'Back To The 36' Narrow Results by:CategoryAll CategoriesMusic Videos (1)LetterAll Letters# A B C D E F G H I J K L M N O P Q R S T U V W X Y Z LabelAll LabelsFake Four Records (1)Director< All DirectorsPatrick SelvageVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (1 Item Found)Page: 15:04Sole & The Skyrider Band - 'D.I.Y.'(Music Video)Added: Apr 5, 2012Views: 168Label: Fake Four RecordsSong Producers: Bud Berning & John WagnerVideo Director: Patrick SelvageRating: (3 Stars) (2)Page 1 of 1 (1 Item Found)Page: 1


Hannah Cullen's Blog - The Twilight Saga\nHannah Cullen's Blog (1)\nWas he joking or it he actully a twi-hater? It is completely pointless for him to say this and than go and direct one of the sequels. If he is not joking, than I hope he realizes that… Continue\nAdded by Hannah Cullen on May 4, 2009 at 9:21pm —\n2009May (1) Welcome toThe Twilight Saga


Campbell in Suu Kyi Hmu Sal Ding - Chinland Today Media\nMay 8, 2010 1:00 pm·0 comments\nUnited States Assistant Secretary of State Kurt Campbell cun Kawl ralkap acozah ih Suu Kyi ton an sian lo dingah cun Kawlram ka tlawng lo ding tiih a ti mi parah Kawl ralkap cun Suu Kyi ton ding an sian ruangah Zarhpi ni ah Kawlram khawpi thar Naypyidaw ah feh in Suu Kyi le hruaitu midang pawl a ton ding thu a sim sal.\nSuu Kyi a ton ruangah le Kawlram a ra tlawn ruangah NLD party, Suu Kyi le Ralkap miuk hnenah thleng danglamnak a um ding cu zum a um cuanglo nan Kawlram an hrilawk nak thianghlim le zalen ih an tuah nak ding hrangah cun nawrnak a tuah thei ko ding ti khal cun hminlangter duh lo Kawlram thuhla zingzoi tu le palai pakhat cun a sim.\nUK Ram Hril Awk Nak\nUK rampi cun an ram Parliament seat 650 umnak hrilin tihni sunah Vote an thla ih, hi an ram hrilawk nakih Vote an thlak mi Result siar zomi ah UK Parliament ah Party pakhat lawngih Cozah tuah theitu an umlo ticu a langfiangzo. hiti vekhi UK ramin kum 1974 hnulam ih an ton lehsal voi khat nak a si.\nUK ram hrilawk nakih Vote siar zomi ah Opposition Party tumbik Conservative Party cun Seat 291 an lazo ih, tui dinhmun ah Seat latam bik an si. Tui Cozah kailai tu Labour Party cun Seat 248 an laban ih a pahnih nakah an dingih, LIberal Democrats Party in Seat 41 hmu in a pathum nak an si. Curuangah Cozah pakhat lawngih Cozah nak tuahban an umlo ticu a langfiangzo.\nConservative Party hruaitu, David Cameron cun an hrilawk nak Vote tla zoh ihsin UK ram mipi in Gordon Brown ih kaihhruai mi Labour Party cu an ning tukzo ti a langfiang tiah a sim.\nHimi laiah UK ram danpi vekin Party pakhat ih Cozah nak tuahthei ding khawpih cak an umlo a sile Cozah kailai tu Party in Cozah nak tuah dingin Party dang a sawm hmaisa ta dingih, Cu ruangah Conservative Party ih tui dinhmun ah Seat latam bik khal hai sehla Prime Minister, ttuanlai tu Gordon Brown ih dinhmun hi a ttha biklai ih ruah a si.\nGordon Brown hin Cozah tuahpi dingih a reihlan ah Liberal Democrats Party hruaitu pawl a sawm zum a si.\n– Surbungtlang Thuthang


Vice President Thu In Hakha - Hman Daw Lamzin Tuahnak Hrang Ramkulh Paisa 1 billion hmang ding - The Chin Times\nChin State cozah hnaṭuan dan thuhla rel theitu, Municipal chief U Soe Htet cun, Rampi Vice President U Van Ṭhio ih thupek vekin Chin State khawpi Hakha le Sangaing Division ih Hman Daw khua karlak lamzin tuahnak dingah Chin State cun Budget 1 billion Kyats a tuah ding thu le, hi lamzin hi co-u pek ih tuah loh li ding a si thu a rel.\nMunicipal Chief U Soe Htet cun, “Vice President in in khih hmuhnak vekin State cozah budget ihsin 1 billion hrawng kan hmang. Tu hi cu khaw fur ruah ti tam lai tak a si ih, nan, hmun then khatah cun hnaṭuan kan thok tho tho. Ruah ti a hung ko tik cun hmun tin ihsin kan ṭuan thok cih ding. Tu kha hi lilawn tuahnak ding thir thilri pawl an thiar rero zo,” a ti. Hi lamzin hi ṭhal sung ih feh theink ding a si ih, budget a rung tlak bet tikah ṭha teih lung phah ih tuah ṭhat ding a si.\nMunicipal Chief U Soe Htet cun, “State cozah budget ihsi cun ṭhal sung fehnak ding lamzin lawng kan tuah thei ding. Budget a ra tlun hmaisabik ah ṭha ten lung kan phah sal ding. Tu hi cu lamzinpi kel lawng a si hrih. A karlak ih lilawn pawl tla kan tuah cia thluh ding,” a ti. Asinan, himi Hman Daw lamzin hrang budget hi state cozahin ziangzat ciah so a hman ding ti hi dik rakin a rel theih loh, tiah Transport lam hotu U Sui Ṭhio cun a ti.\nU Sui Thio cun, “Vice President ra tlawn lai khan hi lamzin hi co-u pek dingmi ih in timi a si. A si dan takah cun lamzin pi thar ceh bet ding cu mal lai lawng a tang thlang. Lamzin um cia hi kan tuah ṭha ding. Curuangah, sumpai kan hman ding zat hi a rel cia theih loh,” a ti.\nChin State, Hakha khawpi le Sagaing Division ih Hmandaw hi pehtlaihawknak ah a nai zet. Tu ih an tumtah vek ah cun peng 66.5 ih sau, a kauh lam pi 30 in an tuah ding ih, ṭhal caan ih lamzin feh theinak ah an tuah hmaisa phawt ding. Chin World by Credit: Salai C Lian\nPrevious articleBurma Campaign ah UK cun Ralkap pawl Facebook Page Phitsak Dingin a Dil\nNext articleMayweather in Manny Pacquiao Thawn Thongawksal Dan Ding Tawlrel


Puithiam Hnaṭuannak 1 (Leviticus 1)\nPuithiam Hnaṭuannak (Leviticus) cabu sungah hlanlai Israel pawl, Pathian an biak tikih an thlun ding daan le biaknak puai tuah tikih thlun ding daan tla, a cuih zirh awknak bangtuk ih ṭuansuaktu dingah puithiam pawlih thlun ding daan tla a um.\nHi cabu ih tumtah bikmi thu cu Pathian ih thianhlimnak le a miphun pawl thawn, “Israel pawlih Pathian thianghlim,” tiih an pehtlaih awknak a nun thei ringringnak ding le a miphun pawlih amah an biak daan ding lamzin tla a si.\nHi cabu sungah mi ih theih tam bikmi thu cu a tumpi 19:18 sungih ta Jesuh ih a pahnihnak thukham tumbik, “Nangmah le nangmah na duhdawt bangin na innhnen na duhdaw pei,” timi thu hi a si.\nThil pek le raithawinak thu ih daan (1:1-7:38)\nAaron le a fapa pawl puithiam nemhngehnak (8:1-10:20)\nBiaknak puai thu ih a thiang le thiang lo (11:1-15:33)\nRem awknak Ni (16:1-34)\nNunnak le biaknak ih thianhlimnak ding daan (3 17:1-27:34)\nPuithiam Hnaṭuannak 1\nA Pum Ih Mei-ur Thawinak\n1 Bawipa in Moses cu Bawipa umnak Puanthlam ihsin a ko ih, 2Israel mi pawl in Pathian hnenih thawinak an pek tikih thlun dingah a hnuailam daan pawl cu a pek.\nZokhal Bawipa ih hnenih thawinak a pek a sile a cawrual sung ihsin, a si lole a tuu le a merual sung ihsin a si pei. 3A cawrual sung ihsin mei-ur thawinak a pek ahcun raitluanmi cawcang a si pei. Bawipa ih cohlanmi a sinak dingah a cawcang cu Bawipa umnak Puanthlam sangka ah a rak keng ding. 4Cule a cawcang ih lu parah a kut a suang pei; cumi cu Bawipa in sualngaithiamnak raithawi-ah a cohlan sak ding. 5Cutawkah a cawcang cu a that pei ih Aaron fapa puithiam pawl in cawcang ih thisen cu Bawipa hnenih an pek hnuah Puanthlam sangka ih a ummi biakṭheng ih kap li-ah cun an theh pei. 6Cun a cawcang cu a vun a hawk pei ih a sa a can thluh pei. 7Aaron fapa puithiam pawl in biakṭheng parah cun zanthing an ret pei ih meisa an muah pei. 8Cule can ciami sa cu a lu le a thau pawl thawn meisa parah an ret pei. 9Amah in a sungril pawl le a dunglam ke pawl cu a kholh pei ih puithiam in sa cu biakṭheng parah a zatein a ur thluh pei. Himi cu Bawipa ih hrangah a rim a thawmi mei-ur thawinak a si.\n10Zokhal a tuurual sungin, a si lole a merual sungin thawinak a pek a sile, raitluanmi tuucang, a si lole mecang a si pei. 11Biakṭheng ihsin saklam kapah a ṭilva cu a that pei ih a thisen cu biakṭheng ih kap li-ah puithiam pawl in an theh pei. 12Cule a sa cu a can ṭheh hnuah puithiam in a zatein a lu le a thau thawn meisa parah a ret pei. 13Amah in a sungril le a dunglam ke pawl a kholh pei ih puithiam in thawinak sa cu Bawipa ih hnenah a pek pei ih biakṭheng parah cun a zatein a ur pei. Himi cu Bawipa ih hrangah a rim a thawmi mei-ur thawinak a si.\n14Mi pakhat in vate cu mei-ur thawinakih a pek a sile thuro a si lole laileng note a si pei. 15Puithiam in vate cu biakṭheng ah a keng pei ih a hngawng a merhtan pei ih a lu cu biakṭheng parah a ur pei. A thisen cu biakṭheng ih kap ah kang ko in a thler pei. 16A cur le a cur sung ummi pawl a lak pei ih vutcam an retnak, biakṭheng ihsin nisuahnak lamah a hlon pei. 17A thla thla hnih in a kai pei ih a thla pawl cat lo tein a ruangpi cu a bauh pei ih biakṭheng parah a ur pei. Cumi cu Bawipa lungawi tertu rimthaw thawinak a si.


Tuikum 2020 Hrilawknak Ah Rampi President Hlun U Thein Sein Innah Vote Pe Ding Minung 184 A Lang.. -\nMai Sofia October 19, 2020 0\nAhlan Ralkap bawi hlun pawl Inn, Naypaydaw khawpi ah Inn 6 an um ih 2020 hrilawknak ah Vote pe thei tu minung 245 an um ih U Thein Sein Inn ihsin Minung ( vote ) 200 lai aum ti asi.Rampi President hlun, USDP hotu hlun U Thein Sein Inn , Naypyidaw A(4) ihsin Vote(minung 184 an um.\nRalkap hotu bik hlun pawl Naypyidaw ah thupi in inn pa an sak ih “thupi inn 6 ” tiin an kawhmi Inn pawl ihsin U Thein Sein Inn in vote pe tum pawl cu Myanmar now pawl in a thei ngah zo. Cui Inn 6 um nak Zabuithiri myone Ngiopinkyi suh khua Mee pung No. 2 ah pe ding an si ih U Thein Sein inn ihsin minung 180 tlun an um.\nSinan , Ngiopinkyi suh khua Mee pe ding tuanvo nei pawl cun “!Cozah hnatuan an tamtak an um ih cui cozah hnatuan pawl cu U Thein Sein ih umnak Inn ihsin an hmin ngan sual ruangah asi ” tiin an rel. Cucu Ngiopinkyi Suh Khua hrilawknak committee hotu U Hla Ngiu in Myanmar Now hnenah a rel. A thi zo pawl khal Vote pe dingah an hmin a tel tivek cu an hmu nan Khua sung pawl umnak sual ih langter mi tivek cu a um lo tiin a rel\n” Umnak Address sual tivek cu a mal ih hmin ngan sual tivek cu an tam ” tiin a khal arel. U Thein Sein Inn ah Vote pe thei Minung 9 lawng an um ih Vote pek taktak ding si tikah minung an tamtuk ih ka mangbang tuk ” tiin Puhbathiri MP U Yi Min- Mg Tin Thit in a rel. U Tin Thit cu tuikum NLD ihsin MP cuh tu ding asi.\n” U Thein Sein ih Inn ah Vote pe tu an tamnak cu umnak address sual ruangah asi ” tiin a hlan ih an tuah dan thu hrilawknak committee pawl in an rel. hrilawknak thlen hlan ni 90 sungah tu naite Naypyidaw ah um men ih Vote theinak an tuah maw / tuah lo tivek zoh a tul .. ‘ tiin U Tin Thit in a rel bet. USDP ttong theihnak nei U Thein Tun Oo cun ” hivek thu kan thei lo.. Vote thei tu tuahnak ah hmun tinkim ah a sual an tampi ko ” tiin a rel.\nPresident hlun U Thein Sein Inn ihsin mInung an tamnak cu Computer cangan tu an sual ruangah asi.. U Thein Sein Inn ah a hmin tel pakhat khat in an simfiang le a rem thluh ko ding ” tiin hrilawknak Committee tuanvo nei U Moe Zaw in a rel. ” Vote fir awknak tivek cu a um lo ding .. hmin sual, Hmatpung tin sual ruangah Vote thei lo tivek um lo ding in kan tuah ko ” tiin a rel bet.\nHrilawknak Commitee ih an suahmi ah Ngio Pin Kyi Suh Khua , Mee No. 2 ah Cui Naypyidaw Buchuk pawl khua Inn 6 ihsin Ralkap hotu bik Buchuk Hmu Kyi hlun U Than Shwe Inn A-1 ihsin minung 16 , Pahnihnak Buchuk Hmu Kyi hlin U Mawng Aye Inn A-2 ihsin Minung 6 an um. Cuvek in Buchuk kyi hlun Thurah U Shwe Man Inn ah ( A- 3 ) ah minung 23 , Buchuk Kyi hlun Thiha Thurah U Tin Aung Myit Oo inn A-5 ah minung 11 , Buchuk Kyi hlun U Tin Aye inn A-6 ah Minung 5 an um.\nPrevious Post: ralkap\nNext Post: Mandalay Khawpi Ah Quarantine Lut Minung Pa 2 An Hlo ..


Singapore Ah Chin Fala Inn Thuah 18 In Tla That - Chinland Today Media\nSingapore Ah Chin Fala Inn Thuah 18 In Tla That\nOctober 21, 2015 6:28 am·0 comments\nSingapore ih mi inn hnatuan bawmtu Mai Noami kum 26 cu, October 19, 2015 ah a umnak inn thuah 18 ihsin a tla ih a hmunah a nunnak a cem cih. Thaisun ah a ruang vuinak an nei cih ding. A mahte a dawp thla mi a si hmang tiah theih a si.\nMai Noami hi Singapore ah kum 2, mi hnen ah hnatuan bawm in rak um zo mi a si. Tuitum khal a veihnihnak hrang August thla ah ah a feh sal ih, midang inn ah a um. Tui’ a umnak inn neitu hi Budhis sakhua be mi an siih, inn sang pathum, nauhak pakhat kum 5 tluk te nei mi an si.\n‘A tlakdan thuhla ciangsawn zohfel dingin palik pawl in CCTV hminsin pawl tla an la’ tiin Jamie Engte cun Chinland Today Media ah a sim.\nThuhla kan donnak in, a lengsuak dingin October 18, 2015 (Sunday) zinglam 10:00 in a suak ih zaantlai 10:00 ah a tlung. Cutin a thaisun zinglam 7:45 hrawngah palik pawl cun a tlaknak hmun ah a nunnak a cem tin an puang.\nSingapore um Chin mi pawl in tuizan ah a ruang tohpinak le khawhar umpinak an nei dingih cutin, thaizing 8:45 ah a ur kang ding.\n‘Tu hi a ruang Singapore General Hospital ah an ret hrih lai. Khaw lam sungkhat pawl thaw khalin kan be aw rero ih thuhla kan tawlrel rero lai’ tiin, Falam Christian Fellowship Singapore, sungtuan Bawi Uk Thang cun a sim.\nMai Noami hi Cerh Hmun khua ih Pu Than Zam (tleicia) le Thantlang Peng, Tihbual khua ih Pi Sui Can (tleicia) tei fanau pathum lakih upa bik a si. An ni hi Tihbual ih um an si. A nau le pahnih cawm in Singapore ih hnatuan mi a si. A nu le pa hi an nauhak deuh laih ihsin an thihsan mia si.#\nHi Thuhla pawl hi Mai Daidim, Chinland Today Media Assistant Editor ih ngaihven mi thawn bet cih ih ngan mi a si.\n(Visited 5,802 times, 1 visits today)\nLal Rin Thanga says:\non October 21, 2015 at 12:53 pm


US Ah Nunau Pakhat That Ding - Chinland Today Media\nUS Ah Nunau Pakhat That Ding\nSeptember 24, 2010 6:18 pm·0 comments\nObama Thurawn Petu, Larry Summers A Baang Ding\nUS ram sumpai dinhmun tuahtthat nakdingih President, Obama thurawn petubik leh Obama khalin a rinsan bikmi Larry Summers cun himi hna ihsi tuikum kum cemzawngih a banding thu a puang. Larry Summers hi US ram sumpai dinhmun a tlaksiat laikhal ah a tuahtthat danding tawlrel tu ah President, Obama khalin a rinsan bikmi leh mifim felzet a si tiih a fak zetmi a si.\nLarry Summers hi ziangruangah himi hna ihsin a baangding tihi mipi thusuh awknak bik a siih, himi hlanah US Budget Director, Peter Orszaq khal tuikum July thla ah khan a rak baangzo ih, Council of Economic Advisers Chairman, Christina Romer khal tui thlatir ah khan a rak baangzo.\nLarrt Summers hi himi hna a ban hnuah Harvard University ah a ttuan dingih, Larry Summers cun sumpai thuhla ih US ram hotu bik thurawn pethei tu dinhmunih a dingban cu lungawi um a tithu a simih, hnadang thar a ttuanhnu khalah an ram sumpai dinhmun ih a tuah theimi a um a si ah cun a pumpek awk ringring thu a simih President, Obama cu hna ttuanpi nuam a tithu khal a sim.\nChina in Pakistan Ram Ah Nuclear Power Plant A Bun Ding\nChina National Nuclear Corparation (CNNC) Vice President, Qiu Jiangang cun China in Pakistan ramah Electric Power gigawaat 1 pesuak theiding Nuclear Power Plant bun dingin Pakistan ram thu neitu pawl biakfel thluhzo an si tiah a sim. Asinan khuitawk hmunciah ah an bunding ti leh himi thuih rualrem awknak an tuah dan pawlcu a relfiang duhlo.\nChina National Nuclear Corparation (CNNC) hin Pakistan ram Punjab Province ih Chashma ah Nuclear cah nak hmangih Electric Power tuahsuak nak hmun 2 an rak bunzo ih, himi hmun thotho ah Electric Power Magawatt 300 pesuak thei Nuclear Power plant dang 2 bunbet dingih Pakistan ram thu neitu pawl thawn lungkim tlangnak an tuah fel thluhzo.\nUS Ram Thu Neitu Pawl Lung Rual Lo\nBob Woodward ih Cauk nganmi New York Times Thuthangca in a tarlang nakah Afghanistan ramih US ralkap pawlih raldo leh an hnattuan vivo danding thuah US ram hotu pawl an lung a ruallo tiah a tarlang.hi Bob Woodward Cauk hin President, hlun George W Bush in Iraq ram a do tumdan leh a thilti tumdan pawlkhal a rak tarlang zoih, Himi Cauk sungih nganmi Afghanistan ramih US ralkap hna ttuan dandingah US thu neitu pawl an lung a ruallo ticu New York Times thuthangca cun a tarlangnan Obamas War’ tiih a ngan micu New York Times hin a tarlanglo. Asinan Obamas War timi thuhi a thupten an thehdarh rero zo tiah a tarlang.\nNew York Times ih a tarlang nakah Afghanistan ram ih US ralkap hna ttuandanding thuhla ih US hotu pawl an lungruallo nak bikcu Afghanistan ramah US ralkap 30.000 kuatbet ding thu leh Obama in hnakum tthalah Afghanistan ramih US ralkap pawl lakkir sal thluhding timi thuah a si.\nHimi thuah Afghanistan leh Pakistan ram ih ttuanvo neitu US palai an retmi Richard Holbrooke khalin President, Obama ih thilti danhi a pawmpi lo ih hleiah Afghanistan ramih US ralkap hotubik General, David Patreaus khalin Afghanistan ramih US ralkap pawlhi cuti lokmai ih laksuah theih asilo thu President, Obama hnenkhal ah a simzo tiah a tarlang.\nAsinan President, Obama hin a hnuai lamih hnattuan pawlih thuhi a bengkhawn tuk lemlo tiah a tarlang. Himi ih tlunah US Intelligence tumbik CIA khalin mipi ih theihlo dingin Afghanistan ramah Intelligence leh hnattuan tudang pawimawh minung 3,000 a ret tiah a tarlangbet.\nPalestinian mi Pakhat Kap That\nMizanzing ah khan Isreal Cozah in mikhual colh hahdam nakding hmunih tuah a tumnak hmun East Jerusalem ih Palestinian pawlih umnak hmun Silwan ah Isreal ralkap pakhatin Palestinian minung 1 a kapthat. Silwan ah hin Isreal leh Palestinian pawlhi an buaideuh ringringih, tui kandung naite ah Isreal pawlin Palestinian sungkua 22 umnak In cu siahbal sakin mikhual colh hahdam nak hmunih tuah an tum ruangah buainak hi a sosang thar vivo a si.\nMizan zingah khan himi hmunah Isreal pawl leh Palestinian pawl hi lungto in an dengaw ciamco ih, himi buainak hmunih feh Isreal ralkap Motor cu Palestinian pawlin lungto ih an rak den ciamco ruangah Isreal ralkap pakhat cun a thinthok in Palestinian pawlhi a kapih minung 1 a thiih, midang 2 in hriamhma nazet an tuar.\nThaisunah US Virginia State ih nunau pakhat Teresa Lewi kum 41 micu thihsi ih dawhthat a si ding. US Verginia State ah hin kum 1912 ah midum nunau pakhat Virginia Christian kum 17 micu Electric tohkhan ah toter in thah a sizo. cumi hnulam ah tui nunau hi Cozah court dan vekih nunau an thahsal hmaisa bikmi a si ding.\nHi nunau thih hngakih umlai nu Teresa Lewi kum 41 an thah nakding sanhi a pasal leh a pasal ih fa hmaisa cu Insurance sum dollar 3,50,000 cu a mai cothluh a duh ruangah an pahnih ih that dingin midang pahnih a ruaiih, hi thuhi a mah khalin Court hmaiah a phalo.\nHi nunau in a pasal leh a pasal ih fa thatdingih a sawmmi minung 2 hi Rodney Fuller leh Mattheu Shallen Berger ansiih, Walmart dawrih a hmuh hmaisa bikih sin a ngaizawngih Saller Berger kum 22 mihi a mah in a ngaizwngih a fanu kum 16 micu Rodney Fuller kum 19 mi a ngaizawngter, Cumi hnu kum 2002 ah a pasal leh a pasalih fapa cu Pittsylvarnia ah kahthat an si.\nAfghanistan Ram Ah Helicopter A Tla\nMizansun ah khan Afghanistan ram thlanglam ah NATO ralkap pawlih to nak Helicopter a tla ih, NATO ralkap 9 an thiih, midang 3 in hriamhma an tuar. Helicopter tlaknak hmunhi International Security Assistance Force (ISAF) pawlcun an simfiang duh hrihlo ih, mithi leh hriamhma tuartu pawlih hminkhal an sungkhat pawl theihter hlanah cun puanzar an rem tilo,\nHi helicopter tla ih hriamhma tuartu pawlhi Afghanistan ralkap 1 NATO ralkap 1 leh America Civil mi 1 an si tiah an simih, hi helicopter tlaknak sanhi theihfiang nak a umlonan Tapung pawlih kahthlak micu a silo tiah an sim.\nTu ah hin Afghanistan ram sung Tapung pawl dotu ram ralkap 3.00.000 lenglo pawl bawmtu dingah ram dangdang NATO ralkap hi 1,50,000 an umbet. tuikum sungah Afghaisntan sungih Tapungpawl kut tuarin NATO ralkap 529 an thizo.\nNorth Korea Ram Hotu Pawl Tong Aw Ding\nNorth Korea ram Cozah nak kailai tu Workers Party hruaitu pawlcu an Lalpa Kim Jong il ih hoha nakin tuithla ni 28 ah tonkhawm awknak an neiding. Himi ttumah Kim Jong il hin a mah thlengtu ding a mai aiawh ih an ram hruaitu dingih a ruatmi hmin a puansuahzum a si.\nNorth Korea ram Lalpa Kim Jong il kum 68 mihi a harhdam naklam a tthat tuk nawnlo ruangah a mai aiawh tu ah zoha a retding tihi leitlun ram tampi in an thlir ringring mi a siih,thuhla fiangcu an um hrihlo nan a mai fapa Kim Jong Un a retdingah zum a si.\nTui North Korea ram Lalpa Kim Jong il khalhi kum 1980 ih an Party hruaitu pawl tonkhawm awknak ah a pa Kim il Sung in a mai aiawh tu dingih a rak hrilmi a siih, kum 1994 ih a pa a thih ihsin tutiang Kim Jong il hin North Korea ram a run uk a si.


Tulai Social Media ih Lar, Mithi-Kuang Phur Phah ih Laam dutdo pawl hi zo an si? | Falam Online Media\nTulai Social Media ih Lar, Mithi-Kuang Phur Phah ih Laam dutdo pawl hi zo an si?\nDecember 6, 2020 December 6, 2020 Ni Hnem Sung\t0 Comments\nTulai social media ih lar mithi-kuang phurphah ih lam dutdo ṭheu pawl hi kan hmu cio ṭheu ding. An nih hi Ghana rammi an si ih an ram ahcun Nana Otafrija Pallbearing, Waiting Service lole Dada awu tin an ko.\nKum 2017 ah BBC in an thuanthu zuknung tawi a suah ih hmaton thusutnak an nei ṭum in leitlunhuap mipi ih theihthok an hlawh.\nDancing Pallbearers hotu Benjamin Aidoo\nBenjamin Aidoo ih hohami pawlkom a siih mithi-kuang phur in pumcawmaw an si. Miruak vui hna an ṭuan pek ahcun laam an telh lo. Nan, mithi sungkua pawl in an duhdawtmi unau sungkhat an vui tikah lungawi diriam zetin an vui theinak dingah ti`n Laam an telh bet mi a si.\n2020, March thlacem ah Youtuber “DigiNeko” in mithikuang phur phah ih an laam lai zuknung tawi cu a youtube channel ah a thlah. Cuhnu in Facebook, Youtube, Reddit le Tikkok tvk ih hnihsuak video tawi thlah ṭheu pawl in an video ah telh cih in social media ah an thlah ih a lar sinsin thok. US president Donald Trump tiang in a ramkhel ral Joe Biden kap nakah a hmang.\nMithi-kuang phur ih laam lai video cu Covid – 19 pulhnat karhzai thok ih lar mi a si vekin Caronavirus thawn pehparmi ah an hmang tam ih Brazil cozah khalin Mithikuang phur phah ih an laam lai zuk cu lamziinpi ah tar in “Inn ih um maw, Kan mah thawn laam” ti cafang tumzet ngan in mipi ralrin peknak ah an hmang a si.\nMithikuang phur ih lam lai background awnmawi cu “Astronomia” timi a siih Russia musical artist Tony Igy le Vicetone ih tum mi awnmawi a si. (wiki)\n← Covid 19 mina pawl in an Thih hlan te ih Sungkhat unau an biak tanak iPad tamzet zuk cun mipi Lung a tham\nFalam : Lungpi Q hmun ih umtu mipum 800 kim zik thlang →\nTikTok star Faphir te, Kum 4 Thawng Tlak Thei Dinhmun Ah Um\nLehpannak danglam Extrerm Ironing (Sport)


Ngaihzawng Neihnak Tikhur! Himi Tikhur Ih Tidai An In Asilen Fala / Tlangval An Nei Cih – Meifar\nNgaihzawng Neihnak Tikhur! Himi Tikhur Ih Tidai An In Asilen Fala / Tlangval An Nei Cih\nJuly 25, 2021 admin Leitlun 0\nLeitlun ah thilmak zetzet aum ih minung fimnak in an zingzoi suak thei lo mi khal thil tampi aum. Laimi khalin tikhur danglam zet kan rak nei zo, kan pilepu pawl cun ‘Kei Tii’ an rak tiih tidai an in asilen mikei ah an cang tin Thuanthu Roling kan nei.\nVietnam ram khalah tikhur danglam zet aum ih cui tikhur ta tidai an in asilen awlsamten ngaihzawng an sar hngal. Cu Lao Cham khua ih um a si ih tikhur ruangah an khua cu a lar phah zet.\nRamdang mi pawl khalin himi tikhur zoh dingin an va tlawng ṭheu. Fala/tlangval nei thei lo pawlin tidai an va in ih awlsamten fala tlangval an nei thu an rel.\nMipa cu khuat 7 tengteng an in a ṭul ih nunau cu khuat 9 tengteng an in a ṭul. Malte an in tam & an in mal deuh asilen zianghman hna a ṭuan lo ti a si, khuat 7/9 cu ṭin (bur) sungah an ret ih an in ṭheu.\nHimi tikhur cu kum 200 lenglo ih upa a si, a danglam zetnak pakhat cu an ramsung tidai zaten a kang lai caan khalah himi tikhur ahcun tidai arak um ringring. A kang ve thei lo ih a tidai khal cerh tithiang vek a si, ṭhenkhat tidai va intu pawl cu thlacamnak tla an nei ṭheu.\nA Nupi Naupai Lai A Thi, Faphir Pai Lai A Si, “Ka Suangtuah Mi Zaten An Hloral Thluh…


Comeback Hmaisa In Beiseinak Thar In Pe – Solskjaer – Times Of Chinland\nComeback Hmaisa In Beiseinak Thar In Pe – Solskjaer\nMan United Coach Solskjaer cun PSG thawn an puai tum ih an comeback miin beiseinak thar a pek thu a rel ih Barcelona thawn an puai khalah comeback a tumzet.\nMan United le Barcelona hi champions league quarter final hrang veikhat an rak do aw zo ih 0-1 thawn Barcelona in nehnak an rak co.Thaizing Myanmar 1:30am ah an do aw sal dingih goal nei tamsawn lole khualkhua goal nei tamsawn in semi final an lut ding.\nChampions league sungsuak tumah Man United cun 0-2 thawn anmai Innpi ah PSG an rak neh lo hmaisa nan,PSG innpi ah 1-3 thawn nehnak an cokir sal ih Champions league quarter final an lut thei phah.Cuvek comeback ruangah Man United Coach Solskjaer khal nasa zetin beiseinak a neih.\nSolskjaer cun ,”PSG thawn kan puai tum ih thilthleng in player le hruaitu pawl nasa zetin in bawm tengteng dingih ziangkim a danglam thei lai timi cu kan zumhnget tuk.Barcelona Innpi Camp Nou cu a danglam tikhal kan thei,Asinan player thinlung ah comeback timi a caam ringring lai.\n“Remcang thazet zet kan tuah thei ding cu a thupi tuk ih sit goal tu ding hmaitlan kan neih that ding khal thil thupi zet a si.Curuangah remcang tha kan tuah tengteng a tul ih kan hman tangkai ding khal a thupi.Barcelona hi team thazet le player thazet nei an si tikhal kan thei keukeu nan,kannih khal team thazet PSG vek do ih comeback thei kan sizia kan rak pholang zo.\n“Thuanthu kan zoh a si khalle kum 10 sunglai rori Barcelona ih thatzia kan hmu thei,Curuangah a harsa zet ding ,Asinan,kan tithei timi cu kan rak langter rero zo ve.Bawhlung ahcun ziangkim a thleng thei ih minute 90 sung caan kan neih lai bangin khawl kan kilhim thei asile ,dinhmun sangsawn ah kan um thei.Kan patum ih kan sangsawn nan,thiamnak a thupi sawn ih kan sit goal rori ding khal a thupi tuk a si,” a ti.\nSolskjaer cun PSG thawn an comeback aiin Barcelona thawn an puai ih comeback cu a ropi sawn ding tikhal in mipi a rak simthei zo.\nSolskjaer cun ,”PSG innpi ih kan cangvaihnak in nasa zetin phurnak in pe ih Barcelona khal khualkhua ah kan neh thei timi zumnak kan nei.Kan domi cu tui season champions league ih champion zummi le team thazet an si tikhal kan thei,Asinan kan ngam thotho.\n“Barcelona hi anmai innpi ih sung dah lo an si ruangah nehnak kan va co a si ahcun kan hrang a sunglawi tuk dingih a ropi tuk ding,Anmai innpi ah an sung dah lo nan, kan va neh thei tuk.\n“Sit goal tu dingah Lukaku ,Rashford le Martial pawl kan nei ih Bawhlung kan pek that ding lawng a thupi a si,” a ti.\nMessi A Tha,A Sulhnu Sia A Thaisiat Ko Ding – Valverde


Falam Tualsungum Mino Au-aw cu ramleng um Mipakhat in hitin a Let | Falam Online Media\nFalam Tualsungum Mino Au-aw cu ramleng um Mipakhat in hitin a Let\nFalam Mino Pawlkom zarhtin Cazual ih nganmi tualsung um mino pawl ih Au-aw “Falam in a Ṭul/Ṭullo” thawn pehpar in hmuhdan a phunphun a suak.\nAbikin “Falam In A Ṭul Lomi” timi thulu hnuai ih pakhatnak “Falam Khua/peng ah hmuah Inn le Lo din paih siloin Falam ih Parnak tlan ve tum ringring pawl Falam in a lo ṭul lo!” thuthawn pehpar in ramleng um Falam mi ṭhenkhat in hmuhdan a phunphun an ngan.\nFMP zarhtin Cazual suahmi ah …\n“Falam Khua/peng ah hmuah Inn le Lo din paih siloin Falam ih Parnak tlan ve tum ringring pawl Falam in a lo ṭul lo!”\nHmuhdan a phunphun tarlang a simi lakah Chin TV International dinsuahtu pubik pakhat a simi Pa Ngin Za Pum cun hitin a ngan.\n“Tu baite ah Falam mino pawl ih au-Aw ca an suahmi le tuhlan kum tawkfangin Laihlum hrekkhat ih au theumi cu… laihlum lo, inn le lo din lo in Falam parthlum feem tum pawl kan hei lo titu an um theu.\nASSK hi ram dangah kum reipi a um, ram dangmi pasal nei in ram dangah khua asa. A Nu damlo besia kilkhawi dingin ram sungah a ra lut. 8888 Burma pro democracy up raising a um ih a pa mithmai zoh phahin hruaitu dingah an sawm. Cutin harsatnak le buainak tampi cu kum reipi sung a tuar hnu tui dinhmun a thleng ti cu mipi theih a si.\nThird country ah Chinmi ting 1 lenglo kan um. Kan Fa le nau pawl tlawng thatha ah fimthiamnak an zir. Cuih a fimthiamnak cu pupa ram sungah hmang duh hngai bang sehla, lamzin a ong awlo vek a bang.\nMizoram remdaihnak le lungrualnak thupi ah ret in dinglai CM Lalthanhawl in MNF hotu pu Laldeng tokham a kian ti thuanthu ah kan hmu thei.\nLai a hlum ih inn le lo a din le lawng, hruaitu an si thei tivek lungput hi kum zabi 19 hrawngih khurkhua ruah daan asi pang maw tin khua ka ruat.\n“Falam mi cu hruaitu tha nan nei thei lo ding, hruaitu nan nei veten a ke nan phelh, nan hnuk nan dir nan cai theu” a titu Dr. Vum Son tongkam ka mang.\nFalam faa khua dangdang le ram tin ih vakvai pawl hin Falam kan ngai daan, kan lunglen daan le kilkip ih a thanso ve ding kan duh daan hi laihlum pawl hnak in a niam ce cuang lo ding ti cu ka rel ngam. Leilung ka cum thelh lo ding. Mi ram an thansoh daan hmu le theitu sinak dinhmun in…… Mawhthluk awk lam cu si lo ee, seherhnak thu ruangah sawn asi.\nSiarpeh : Falam in a Ṭulmi le Ṭul lomi – Tualsung Mino Auaw\nFalam khua hin ṭulsammi tamzet le thil ṭul lo tamzet kan nei ih tualsung um mino pawl ih Auaw ṭhenkhat kan run tarlang ding.\nFalam in a Ṭulmi\n1. Falam duhdawtih Cozah hna a ṭuantu\nCozah hnaṭuantu in kan khawpi an duhdawt lo a si ahcun kan khua le kan ram cu a ṭhangso theinak lamziin dang a um tuk lo. Curuangah Falam a duhdawtih Cozah hna a ṭuantu Falam in kan ṭul.\n2. Falam duhdawt in Company hna a ṭuantu\nCompany hnaṭuan tu hi kan tam vivo. Asinan ram duhdawtnak tel loin hna an ṭuan a si ahcun ram ṭhat tertu si lam loin ram siat tertu an si riangri thei. Curuangah Falam khua/peng mawi ter le ṭhangso tertu ding hrangah cun Falam duhdawtih Company hna a ṭuantu Falam in kan ṭul.\n3. Motor, Motor cycle mawng mifim kan ṭul\nKan Falam hi kan khua a pi vivo thlangih kan lamziin khal a ṭha zet thlang. Sihmanseh cak zetih Cycle mawng le Motor mawng ding tiang in cu kan lamziin in a tlin lo tikah khuasung ih cycle mawng le Motor mawng tu hi mifim kan ṭul ngaingai. Mi ka pah pang thei, ka khawng pang thei timi ruat thiamin khaw sungah dimten Motor siseh Cycle siseh ruahnak nei zetih a mawngtu mifim Falam in kan ṭul.\nFalam in a Ṭul lomi\n1. Falam Khua/peng ah hmuah Inn le Lo din paih siloin Falam ih Parnak tlan ve tum ringring pawl Falam in a lo ṭul lo!\n2. Cozah hnaṭuan si Cozah le Mipi (ram) ṭhanso ding hnakin mai` Hlawknak lawnglawng hawlih Cozah hna a ṭuantu pawl cu Falam in a lo ṭul lo!\n3. Company hmuah din, hnaṭuan hmuah ngah ringring nan hnaṭuan ṭha ten ṭuan ti um dah lo pawl Falam in a lo ṭul lo!\nEditor hnen cakuat\n← Chin Arsi Mai Olivia Yin Hua Thawng Luai in Global Sports Management Master`s degree a ngah\nUK ram ah Covid 19 pianhmang thlengawmi Nathrik Thar an hmu →


A Fiang Bak Hih! A Hnu Bik US Thimnak Thawngpang Thar – Chin World News Evening\nNovember 18, 2020 November 18, 2020 Salai Van World News\nMah hi Falam ca in ttialmi a si ko caah amah cattialtu nih a ttialning tein copy-past in kan rak tarlangh chinmi a si. America Hrilawknak Thuthar (18. 11. 2020) Pu Trump ih sihni Rudy Giulini cun hrilawknak rizal tidanglam thei khawp tetti kan nei, kan mamawh ih let 10 ih tam vote kan nei tiin hro a suang ve. Cun Federal Prosecutor Ms. Sidny Powell khalin hrilawknak rizal a danglam tengteng ding thu a rel ve.\nAw…thil pakhat: Pu Trump le a hopawl rel pohpoh khal zum thluh ding an si lo. Media le Keh lam mipawlin thuphan le thungai rawiaw ih an ṭhuah nasat tuk ruangah thudik nemhngeh hrih lo mi le titi leng vak an aupi ve mai khal a tam. Kei tla cun Media dangih ka hawlih ka hmuh lo mi tla cu ka ngan lem lo. Ka ngan khalah, “hitin, cutin a ti” ka ti fang. A san cu Politician an si ve tlat! Cattialtu: Lal Lian Zual


KIA le PDF siah khong dan luarkai deuh ti`n soisel hlawh - Falam Online Media\nSaklam Shan ram, Muse le Kutkai zinpi ah KIA ralkap in siah an khong nasa ruangah mipi lam soiselnak a um.\nThilphur mawṭaw le Khualphur mawṭaw lawng siloin bulak mawṭaw thawn innsaang khualtlawng pawl tiang siah an khong ti a si ih, an cangvaihdan a luar kai deuh ti`n khawmi lam in an soisel a si.\n“Mawṭaw zate deuh thaw an kham. Mawṭaw mawngtu le mawṭaw number cipciar an sut ih mawṭaw khal an zuk cih. Siah pek nak ding hmun an sim ih tu thla ni 15 hnak ih tlai lo ah pek tengteng dingin an sim thei” tiah cuih zinpi ih mawṭaw mawng mipakhat in Shan news hnen ah a sim.\nMawṭaw khamtu hi KIA ralkap lawng siloin PDF khal an tel ti a si ih khawmi ṭhenkhat cun hringhroawknak tivek tiang a um ṭheu ti`n an sim.\n“Siah pek nak ding ah tu thla ni 15 hlan ih nan pek lo cun neta kan lo hmu a si le hrem nan si ding tikhalin mi an ti. Siah peknak caken a um lawngah nan luat ding ti`n mi an sim thei” tiah Lashio-Muse zinpi ih mawṭawmawng mipakhat khalin a rel ve.\nHih thu thawn pehparin KIA ralbawi Colonel NawBu hnen ah Shan news in sutfiahnak a nei tikah “Siah khongnak cu daan pangaiin kan tuah ko. Amah belte ziangzat an khong tivek cu ka thei lo. Ziangtin an khong, ziangzet an khong tvk cu cuvek lam ṭuanvo latu thawn a pehpar aw” tiah a ti.\nSaklam Shan ram cu SSPP/SSA, TNLA, MNDAA le mipi ralkap ṭhenkhat cangvaihnak hmunram a si.\n← SAC ralhraang thawn remdaihnak tuah tumtu hriamkaibu pawl Official in phuang zo\nRCSS in SAC ralhraang ukhruainak hnuai ah Federal rampi din thei beisei →\nPDF thangkammi ah Ralhraang pawl an awk fuh, mithi le hriamtuar tam\nCovid 19 mina tuamhlawmnak dingih Cinema zung 4 hlu tu Lwin Moe le U Tin Maung Win\nMyanmar ram ih Covid 19 vaccine hmanthokding tikcu an phuang